ดาวโจนส์ทรุดกว่า 500 จุด ตื่นข่าวสงครามการค้า หลังจีนเพิ่มภาษีตอบโต้สหรัฐ - FINNOMENA
ดัชนีดาวโจนส์ทรุดลงกว่า 500 จุดใน หลังจีนตอบโต้สหรัฐฯ ขณะที่นักลงทุนกังวลเกี่ยวกับการทำสงครามการค้าระหว่างสหรัฐและจีน
14 พ.ค. 2562

ดัชนีดาวโจนส์ทรุดลงกว่า 500 จุดใน หลังจีนตอบโต้สหรัฐฯ ขณะที่นักลงทุนกังวลเกี่ยวกับการทำสงครามการค้าระหว่างสหรัฐและจีน
วันอังคาร (14) ดาวโจนส์อยู่ที่ 25,431.41 จุด ลบ 510.96 จุด หรือ 1.97% หุ้นโบอิ้งและแคทเธอร์ พิลลาร์ดิ่งลงกว่า 3% ใน โดยหุ้นของบริษัททั้งสองถือเป็นตัวชี้วัดสภาวะการค้าของสหรัฐ เนื่องจากมีการลงทุนจำนวนมากในต่างประเทศ ขณะที่ราคาหุ้นแอปเปิลร่วงลงกว่า 4%
หลังจากที่กระทรวงการคลังของจีนแถลงว่า จีนจะเพิ่มการเรียกเก็บภาษีต่อสินค้านำเข้าจากสหรัฐวงเงิน 6 หมื่นล้านดอลลาร์ สู่ระดับ 25% จากเดิมที่ระดับ 10% โดยมีผลบังคับใช้ในวันที่ 1 มิ.ย.
ทั้งนี้ สินค้าในภาคเกษตรของสหรัฐจะได้รับผลกระทบมากที่สุดจากการขึ้นภาษีในครั้งนี้ หลังจากที่ถูกกระทบก่อนหน้านี้จากการทำสงครามการค้าระหว่างสหรัฐและจีน โดยรายการสินค้าที่จะถูกเรียกเก็บภาษีเพิ่มขึ้น รวมถึง ถั่ว น้ำตาล ข้าวสาลี ไก่ และไก่งวง
อนึ่งการที่จีนประกาศเพิ่มการเรียกเก็บภาษีต่อสินค้านำเข้าจากสหรัฐในวันนี้ ถือเป็นการตอบโต้สหรัฐ ซึ่งได้เพิ่มการเรียกเก็บภาษีต่อสินค้านำเข้าจากจีนวงเงิน 2 แสนล้านดอลลาร์ สู่ระดับ 25% จากเดิมที่ระดับ 10% เมื่อสัปดาห์ที่แล้ว
อย่างไรก็ตาม “ทรัมป์” ยังกล่าวว่า การเจรจาการค้าระหว่างสหรัฐและจีนจะยังคงดำเนินต่อไป แต่ก็ไม่มีการเปิดเผยกำหนดการประชุมอย่างเป็นทางการแต่อย่างใด
ที่มา : https://www.cnbc.com/2019/05/13/us-markets-react-to-china-trade-war-news-and-more.html
FINNOMENA Hot News Digest
คือการนำข่าวเรื่องการเงินการลงทุนที่สำคัญ ๆ ในแต่ละวัน มาทำการย่อย (digest) ให้เข้าใจง่าย ๆ รวมถึงอธิบายถึงผลที่อาจจะเกิดขึ้นจากเรื่องดังกล่าว โดยทีมงาน FINNOMENA เพื่อให้นักลงทุนได้เสริมความเข้าใจในข่าวสารต่าง ๆ ได้ดีขึ้น และเรียนรู้ที่จะวิเคราะห์เรื่องราวต่าง ๆ ได้ด้วยตัวเอง
แท็ก:
แชร์บทความ: